7999n Bay Shore Ln - Hayward WI - LakePlace.com
MLS # 1543440 - $749,000
7999n Bay Shore Ln - Hayward, WI 54843 - Lac Courte Oreilles Lake
$749,000 | MLS # 1543440 | 7999n Bay Shore Ln - Hayward, WI 54843
Included: CeilingFans, Dishwasher, Dock, Garage Opener, Microwave, Oven Range, Refrigerator, WaterConditioner, Window Coverings Opener
Outbuildings: Lean to, Shed Storage
$749,000 | MLS # 1543440 |
Re: $749,000 | MLS # 1543440 | 7999n Bay Shore Ln - Hayward, WI 54843
2,325 Northwestern Wisconsin Listings
247 Listings in Hayward Wisconsin
22 Lac Courte Oreilles Lake Listings In 2005 begin ons met 'n klub en in daardie jaar kry 2 van ons lede nl: Olaf Münnich en Allen Münnich, Mpumalanga kleure.
In 2006 kry 5 van ons lede Mpumalanga kleure nl: Olaf Münnich, Allan Münnich, Pieter Steyn, Christiaan Coetzee en Stephan Lambrecht.
In 2007 maak ons klub weer so en Allen Münncih kry span en Corné en Tryphena van der Merwe (2 susters), C.J. du Toit, Albie Venter, Christiaan Coetzee en Stephan Lambrecht word in die B-span opgeneem.
In 2008 kry 6 van ons lede weer Mpumalanga kleure, nl: Allen Münnich, C.J. du Toit, Albie Venter, Jean Delport, Trypenha en Corné van der Merwe.
Ons klub het 'n verskeidenheid van aktiwiteite wat ons aanbied, naamlik: Kampe, uitstappies, lekker bymekaarkom geleenthede en opvoedkundige lesings.
Ons Landsdiens poog om gesonde, gebalanseerde jongmense die samelewing in te stuur deur die 4 liefdes van Landsdiens by hulle te kweek, naamlik:
Liefde vir jou SKEPPER, Liefde vir jou MEDEMENS, Liefde vir jou OMGEWING, en Liefde vir ARBEID.
Ons leuse: DADE EN NIE WOORDE NIE, spreek hiervan.
Landsdiensuitstappie - Woensdag 09/08
Lekker landsdiensuitstappie gehad Woensdag 09/08 op die vakansiedag na oom Johan Bothma se plaas buite Morgenzon. Wat 'n belewenis!!!
Daar is soveel verskillende dierspesies (mak en wild) op die plaas.Ons het in die volstruiskamp ingegaan en vir hul mielies gevoer.Die mak blesbokkie was ook verseker 'n hoogtepunt van die dag!
Landsdiens Mpumalanga Streekskamp te Hoedspruit
Die Mpumalanga Landsdiensstreekskamp was in Hoedspruit by Blyderivier Canyon Adventures. Die laerskoolstreekskamp het plaasgevind van 1 – 4 Julie 2017 en die Hoёrskoolkamp was 5 – 9 Julie 2017.
Die leerders wat MLA verteenwoordig het by die laerskoolstreekskamp, was Mekaela Engelbrecht en Elizmarie Greyling, beide in Gr. 6.
Saterdagoggend het leerders daar aangekom na ongeveer 4 en ‘n halwe ure se rit op die pad. By die kampterrein aangekom, is leerders in kamers ingedeel en in 6 groepe opgedeel van A – F. Elke groep het ‘n ander kleur bandana ontvang om hul van mekaar te onderskei.
Saterdagaand is daar vlooimark gehou. Elke skool moes items maak of koop om teen slegs R5 te verkoop. Die laerskoolleerders het popcorn en ander peuselhappies verkoop.
In die oggende was daar bewuswording wat deur onderwysers of studente gelei is. Wat ‘n voorreg om bewuswording in die asemrowende Skepping van die vallei te kon beleef. In die aande tydens afsluiting is daar lekker landsdiensliedjies asook geestelike liedjies gesing.
Voor elke aktiwiteit is leerders met die “Monkey dance”- liedjie bymekaargeroep. In die kleurgroepe waarin leerders ingedeel is, het leerders aan verskeie aktiwiteite deelgeneem, ondermeer arbeid , ‘n hindernisbaan, etiket, brain gym, mixed grill en tubing in die rivier. In die aande is ander aktiwiteite aangebied soos Noot vir noot, handvaardigheid en die laaste aand was daar ‘n sokkie.
Die laerskoolleerders het die Maholoholo diererehabilitasiesentrum besoek en leerders kon aasvoёls en uile vashou (Met ‘n handskoen vir beskerming, natuurlik). Daar was leeus, luiperds, jagluiperds en verskillende voёlspesies.
Die laerskoolleerders wou met die terugkoms die kamp bietjie uitrek. Hulle wou nog bietjie van die mooi wêreld verken. Hulle het by die ou skoen en die grotte aangegaan.
Die hoёrskoolleerders van MLA wat die streekskamp bygewoon en die landties se naam hoog gehou het, is Morgan Mostert Gr. 12, Dylon Bothma Gr. 9 en Josias de Wit Gr. 8.
Na ‘n lang busrit het ons leerders saam met Hoogenhout se leerders by die kampterrein aangekom. Die bergpas oppad na die kampterrein was asemrowend mooi! By die kampterrein aangekom, is leerders in kamers ingedeel en nes die laerskoolleerders in 6 groepe gedeel van A – F. Elke groep het ‘n ander kleur gekry om hul van mekaar te onderskei.
Met groot opwinding is daar ‘n vlooimark gehou die middag. Die hoёrskoolleerders se produkte (kondensmelkinspuitings en stresballe) het behoorlik gevlieg.
Soggens is leerders vroeg wakkergemaak met ‘n hoenderliedjie. En twee oggende is leerders nog vroeёr wakkergemaak om aerobiese oefeninge te doen om leerders fris en vars te kry vir die dag se aktiwiteite. Hulle het ook bewuswording gedoen en in die aande liedjies gesing.
Die hoёrskoolleerders het in hul kleurgroepe ook aan soortgelyke aktiwiteite as die laerskool deelgeneem.
Die hoёrskoolleerders het een aand in die week die Maholoholo natuurreservaat besoek en op ‘n nagrit gegaan. Daar is onder andere elande, zebra’s, koedoes, duikers, ens. gesien. Die groep kon ook lekker malvalekkers braai en warm sjokolade drink voordat ons teruggekeer het na die kampterrein.
Om die landsdieners bymekaar te kry, is daar voor elke aktiwiteit ‘n roepliedjie gespeel: “Kaas elke dag.” Die liedjie sit nou nog in almal se koppe vas! Daar is ook tydens die kamp ‘n “dart”-speletjie gespeel waar jy iemand op die naam moet noem en as die persoon oogkontak maak, skiet jy hom met ‘n denkbeeldige pyl en dan moet hy op die grond neerval. Iemand moet eers die pyl kom uittrek voor jy mag opstaan. Dit het groot pret tot gevolg gehad.
Baie geluk aan Dylon, Josias en Morgan wat Provinsiale klere verwerf het. Hulle gaan die nasionale kamp bywoon wat in Desember 2017 in Kwazulu Natal gaan toer. Morgan Mostert, Gr. 12, is as onderleier aangewys om Mpumalanga te verteenwoordig op Nasionale vlak in Desember te Durban.
Ons wil net elke borg bedank wat die kamp moontlik gemaak het.
Die skool se Landsdiens is ‘n aktiewe klub en leerders neem weekliks deel aan pret aktiwiteite waartydens Liefde vir God, Liefde vir jou Naaste, Liefde vir Arbeid en Liefde vir die Natuur uitgeleef word.
Morgan Mostert, ‘n Graad 11 leerder is vir die derde opeenvolgende jaar verkies tot die Nasionale Mpumalanga span. Hy is ook al 4 jaar lid van die Landsdiens beweging en verwerf Springbokklere.
Landties leerder blink uit op Streekkamp
Morgan Mostert ń graad 11 leerder van Morgenzon Landbou Akademie is weereens gekies vir die Nasionale Landsdiens se Mpumalanga span tydens die Streekkamp.
Die Streekkamp is hierdie jaar op Brits by Warthog Inn gedurende die Junie vakansie aangebied. Daar was ongeveer 250 laerskool kinders wat deelgeneem het aan verskeie pret aktiwitwite.
Janco van den Berg, graad 7, het die Laerskool Landsdiens van MLA verteenwoordig. Tydens die kamp het hy as mens gegroei en nuwe vriendskapsbande gesmee. Janco vertel dat die lekkerste aktiwiteite vir hom die interessante hindernisbaan was, loodglas en die insiggewende praatjies oor reptiele.
MLA is tros op ons landties wat goeie gedrag geopenbaar het tydens die kamp. Weereens baie geluk aan Morgan wat Desember maand in Parys deel van die Mpumalanga span gaan wees.
Landsdiens: Streekskamp 2015
Op Vrydag, 26 Junie het twee van MLA se die Laerskool Landsdiens dogters, Erika Haasbroek, Gr. 7, Bianca Pretorius, Gr. 6 en Juf. Elize vertrek na die jaarlikse Streekskamp te Blyde Adventure, Hoedspruit.
Met ons aankoms was alles in rep en roer by die kamp terrein, want dis slaapplek kry vir 250 leerders en nuwe gesigte wat almal bietjie vreemd en terselfde tyd opgewonde voel oor al die aktiwiteite wat voorlê.
Die middag skop af met ysbrekers, groep indelings en ‘n heerlike middagete met die pragtige natuurskoon wat die landsdieners omring.
‘n Uitstappie na die Blyderivier waterval was een van die hoogtepunte. Na hierdie kristalhelder waterval wil mens net heeldag staar, want alles is prentjie mooi. Die waterval het as inspirasie gedien en die landsdieners moes hulle eie watervalle bou. Spanwerk was die wagwoord, want die kinders moes klippe en water aandra en hulle kreatiwiteit inspan vir hierdie aktiwiteit.
Met wol en spykers het die leerders daarin geslaag om pragtige kunswerke te skep. Party se vingers het lelik in die slag gebly met die inslaan van die spykers, maar die eindproduk was beslis die pyn werd. Die leerders het hulle gedagtes vrye teuels gegee met die ontwerpe en was baie trots op hulle eind produkte.
Vir stil sit is daar nooit tyd op hierdie pret belaaide kampe nie. Die landsdieners het nuwe dans passies geleer wat gesorg het vir ure se lag en pret. Wees op die uitkyk vir nuwelinge op Stricktly come dancing!
Die adrenalien vlakke het ook hoog geloop tydens die river rafting. Die leerders het eers ‘n deeglike lesing ontvang oor tubing waarna elk gereed gemaak het om in die rivier te spring. Met bonsende harte het hulle die yskoue bergwater aangedurf en saam met die stroom beweeg. Party het uitgeval, maar dit het hulle nie gekeer om weer en weer die stroom versnellers aan te pak nie.
Dit was voorwaar ‘n besige paardae, want die aktiwiteite het tot laataand aangehou. Van sokkie en lyf model hou met koerantpapier uitrustings tot koop en verkoop tydens die entrepreneursaand, was tyd vir slaap bitter min.
Tydens die entrepreneurs aand het die dogters hulle goed van hul taak gekwyt en die prys gewen van die meeste geld per leerder ingesamel. Hulle is beloon met ‘n heerlike sjokolade.
Die hoogte punt van die kamp was die oggend met die bekendmaking van die leerders wat gekies is vir die Nasionale kamp. Baie geluk aan Erika Haasbroek en Bianca Pretorius, julle is ware Landsdieners en het ons skool se naam hoog gehou. Ons is baie trots op julle!!!!